gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Sete países latinoamericanos apoian Fondo Cultural do Alba
Martes, terza feira, 27 de setembro de 2022
Edición xestionada por Xurxo Martínez Crespo
TRABALLO CONXUNTO PARA FORTALECER A IDENTIDADE DOS POBOS
Ministros e autoridades da cultura de sete países de América Latina e do Caribe asinaron un acordo de intención onde recoñecen o Fondo Cultural da Alternativa Bolivariana para os pobos de América (Alba) como o instrumento máis importante para traballar en conxunto por fortalecer a identidade dos pobos.
Xurxo Martínez Crespo - 11:00 28/03/2007
Tags: Alba cooperación identidade
Nesta xuntanza, na que participaron representantes culturais de Antiga e Barbuda, Bolivia, Dominica, Ecuador, Cuba, Saint Vicent e as Grenadines e Venezuela, os participantes asinaron un documento onde definen a este fondo como o instrumento máis axeitado para concretar as distintas axendas estatais en materia de cultura.
Segundo o ministro do Poder Popular para a Cultura, Farruco Sesto, nesta xuntanza tamén se recoñeceu este mecanismo como axeitado para promover, circular, fortalecer e recuperar os valores culturais dos países de Latinoamérica e o Caribe.
Partindo do recoñecemento conxunto da inmensa riqueza cultural dos países da rexión e do potencial para o desenvolvemento dos pobos latinoamericanos, os asistentes consideraron ao Alba como un elemento fundamental na construción de principios e accións relativas ás políticas públicas sobre cultura con énfase en pícaros e pícaras.
Así mesmo, os representantes culturais certificaron a importancia da cultura no contexto da nova realidade social, política e económica de América Latina e o Caribe.
Asistiron a ministra de Desenvolvemento Urbano, Cultura, Traballo e Asuntos Electorais de Saint Vicent e as Grenadines, René Baptiste; o ministro de Vivenda, Cultura e Transformación Social de Antiga & Barbuda, Eleston Montgomery Adams; o viceministro de Cultura de Bolivia, Pablo Groux; o ministro de Cultura de Cuba, Abel Prieto; o ministro de Información, Desenvolvemento Comunitario, Cultura e Asuntos de Xénero de Dominica, Matthew Walter, e o ministro da Cultura de Ecuador, Antonio Preciado.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto